**predestinare**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

un strop din cer…

o picătură de viață

pătrunde-n solul arid

al sufletului meu

încolțind sentimente latente,

uitate,

ale unei alte vieți trăite

înaintea mea.

simt că acestea

deși nu îmi aparțin

îmi umplu destinul

acaparându-l cu totul

făcând loc trăirii

celuilalt eu

mă răzvrătesc

închizând în mine

toate sforțările,

durerile,

bucuriile

și iubirile lui.

iar când ai apărut tu

atunci am știut

că îmi erai…

predestinată.